**Zlatna ribica**

**Zlatna ribica** (Carassius auratus; sinonimi: *Carassius auratus auratus*) je slatkovodna riba iz porodice [šarana](http://hr.wikipedia.org/wiki/%C5%A0arani). Jedna je od prvih pripitomljenih riba, te je među najpopularnijim akvarijskim ribama.

Poznata je i pod brojnim sinonimima među kojima i *Carassius auratus auratus* (Linnaeus, 1758)

**IZGLED**

Tijelo joj je dosta zdepasto, a dugo je 13-40 centimetara, ovisno o pasmini. [Leđna peraja](http://hr.wikipedia.org/wiki/Le%C4%91na_peraja) je duga i snažna, a [repna](http://hr.wikipedia.org/wiki/Repna_peraja) je račvasta. Na glavi, leđnoj i prsnoj peraji nalazi se mnogo kvržica. Boja tijela je metalik crvenkasto-narančasta. Bočna pruga je vidljiva.

**POVIJEST**

***Crtež akvarija iz 1850-ih, koji je možda sadržavao i zlatnu ribicu među drugim hladnovodnim ribama***

***U drevnoj*** [***Kini***](http://hr.wikipedia.org/wiki/Kina) ***su se počele uzgajati različite vrste karasa. Bile su sive ili srebrnaste boje. Neke od njih su počele stvarati žute, narančaste ili crvene*** [***mutacije***](http://hr.wikipedia.org/wiki/Mutacija)***; prve od njih su zabilježene za vrijeme dinastije Jin (265.–420.)***

***Tijekom dinastije*** [***T'ang***](http://hr.wikipedia.org/wiki/T%27ang) ***(618.-907.) bilo je popularno uzgajati karase u ukrasnim ribnjacima ili vodenim vrtovima. Prirodna genetska mutacija stvarala je zlatnu (žućkasto-narančastu) više nego srebrnastu boju ribe, pa je počelo selektivno uzgajanje ove ribe. Za vrijeme*** [***dinastije Sung***](http://hr.wikipedia.org/wiki/Dinastija_Sung) ***zlatna ribica je konačno potpuno pripitomljena. Zlatna ribica dovedena je u*** [***Japan***](http://hr.wikipedia.org/wiki/Japan) ***1603. godine, a 1611. u*** [***Portugal***](http://hr.wikipedia.org/wiki/Portugal)***, te preko njega u druge dijelove*** [***Europe***](http://hr.wikipedia.org/wiki/Europa)***.***[***[4]***](http://hr.wikipedia.org/wiki/Zlatna_ribica#cite_note-4) ***U južnoj Europi postala je simbol sreće i bogatstva. U Sjevernu Ameriku dolazi sredinom 19. stoljeća.***

**RAZMNOŽAVANJE**

*Mlade ličinke nakon izlijeganja*

Zlatna ribica može doseći spolnu zrelost isključivo ako ima dovoljno vode i pravilnu prehranu. Parenje se događa nakon promjene temperature (ne više od dva stupnja dnevno), najčešće u proljeće. Mužjaci počinju plivati u grupicama od 2-3 ribe. Potom se razdvajaju i idu prema ženkama, vodeći ih prema biljkama. Ženka juri i izbacuje bjelkasto-žutu ikru (5000-10000 jajašaca), koja se lijepi za bilje, pa ju mužjak oplodi izbacujući mliječ. Dosta jajašaca se oplodi, ali mnoge pojedu odrasle jedinke.

Nakon 2-3 dana iz jaja se izlegu male [ličinke](http://hr.wikipedia.org/wiki/Li%C4%8Dinka). Prva dva dana jedu sadržaj žumanjčane vrećice, nakon toga počinju plivati i loviti vodene kukce. Nakon mjesec dana pomalo počinje dobivati ljuske i mijenjati zelenkasto-brončanu boju, a promjene pigmentacije traju 1-2 godine.

**INTELIGENCIJA**

Poznat je mit o tome da pamćenje zlatne ribice traje tri sekunde. Ipak, dokazano je da je njezin vijek pamćenja tri mjeseca, te da može razlikovati

* boje
* oblike
* zvukove.

*Njezin vid je među najbolje istraženima kod svih riba. Korištenjem pozitivnog pojačanja (ako uradi nešto, dobije nagradu), ribica može biti uvježbana prepoznavati svjetlosne signale različitih boja ili izvoditi razne trikove.*